Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 1. júla 2008

Materiál číslo: 194/2008

K bodu: Kontrola plnenia uznesení Miestneho zastupiteľstva mestskej časti Bratislava-Petržalka splatných k 31.5. 2008________________________________________

Predkladá:					Návrh uznesenia:
				
Marián Miškanin				Miestne zastupiteľstvo Mestskej časti 
prednosta 					Bratislava-Petržalka

						berie na vedomie 

Kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.5.2008

Prerokované:					
v miestnej rade
dňa 17. júna 2008				

Spracovateľ:					
Denisa Paulenová
odd. organizačných vecí

Kontrola uznesení Miestneho zastupiteľstva mestskej časti Bratislava-Petržalka
splatných k 31.5. 2008 

Číslo uzn.	Dátum prijatia	Text	Termín	Kontrola	
376	10.10.2006	Miestne zastupiteľstvo mestskej časti Bratislava-Petržalka
s ch v a ľ u j e 
1.	zmenu uznesenia Miestneho zastupiteľstva mestskej časti Bratislava-Petržalka č. 345 z 27.6.2006 v podmienkovej časti uznesenia v znení: „.... za podmienky podpísania darovacej zmluvy investície minimálne 10 mil. Sk na vybudovanie športových centier mládeže v ZŠ Dudova č. 2 a v ZŠ Budatínska č. 61“
2.	predĺženie platnosti uznesenia Miestneho zastupiteľstva mestskej časti Bratislava-Petržalka č. 345 z 27.6.2006 do 30 dní od  schválenia tohto uznesenia, t.j. do 9.11.2006.
Plnenie:
K termínu kontroly plnenia uznesenia, ktorým je máj 2008, nebola prerokovaná a schválená zmena územného plánu v Mestskom zastupiteľstve hl. mesta SR Bratislavy, na ktoré je viazané plnenie uvedeného uznesenia.
Návrhy na zmenu územného plánu z mestskej časti boli schválené zastupiteľstvom v septembri 2007 a boli odovzdané na Magistrát hl. mesta SR Bratislavy. Nakoľko podmienka zmeny VZN hlavného mesta SR Bratislavy nebola doteraz uskutočnená, ani zmluva nie je naplnená podľa čl. III. - dar 10 mil. Sk. 
Navrhuje sa nový termín kontroly na 30.09.2008	05/2008	NT: 09/2008	
381	21.11.2006	Miestne zastupiteľstvo mestskej časti Bratislava-Petržalka schvaľuje s pripomienkami
1.	Všeobecné riešenie dlhodobého prenájmu pozemkov pod novovybudovaný-
mi vybudovanými kontajnerovými stanovišťami na dobu 30 rokov za cenu 
1,- Sk/m2/rok v k.ú. Petržalka s tým, že nájom bude uhradený vopred za celú dobu nájmu.
2.	Dlhodobý prenájom pozemkov pod kontajnerovými stanovišťami do výmery 30 m2 na dobu 30 rokov je v kompetencii starostu mestskej časti Bratislava-Petržalka. Pri vyššej výmere kontajnerového stanovišťa schvaľuje prenájom pozemkov Miestne zastupiteľstvo mestskej časti Bratislava-Petržalka.
Každú žiadosť o vybudovanie kontajnerového stanovišťa predložiť na vyjadrenie komisii životného prostredia. 
Plnenie:
1. Prvá časť uznesenia sa plní priebežne.
2. Plnenie druhej časti uznesenia:
Uznesením č. 154 zo dňa 04. 03. 2008 Miestne zastupiteľstvo mestskej časti schválilo dotáciu na vybudovanie, rozšírenie, zastrešenie a uzamykanie kontajnerových stanovíšť. Listom starostu zo dňa 25. 03. 2008 boli správcovia bytových domov informovaní o možnostiach dotácií na jednotlivé stavebné úpravy. V súčasnosti zasielajú správcovia žiadosti na budovanie, rozšírenie, zastrešenie a uzamykanie kontajnerových stanovíšť. Ak žiadosti spĺňajú  všetky náležitosti podľa stavebného zákona, je možné začať realizáciu. Kompletné žiadosti budú predkladané na rokovanie komisie životného prostredia.     
Súčasťou žiadosti je aj vzťah k pozemku. Budovanie nových kontajnerových stanovíšť je navrhované väčšinou na plochách verejnej zelene, ktoré sú na pozemkoch vo vlastníctve hlavného mesta. Protokolom č. 5/1992 o zverení majetku hlavného mesta do správy mestskej časti bola mestskej časti zverená len verejná zeleň, nie pozemky. Verejná zeleň bola zverená za účelom jej údržby. Vybudovaním kontajnerových stanovíšť na ploche verejnej zelene by došlo k zmene využitia predmetnej plochy. Z uvedených dôvodov nie je mestská časť oprávnená uzatvárať zmluvy o prenájme pozemkov. V súčasnosti nájomné zmluvy k pozemkom uzatvára Hlavné mesto SR Bratislava.
Navrhujeme nový kontrolný termín 11/2008.	neuvedený	NT: 31.5.2008

60	29.5.2007	Miestne zastupiteľstvo mestskej časti Bratislava-Petržalka ukladá prednostovi MÚ a riaditeľom miestnych podnikov
1. zabezpečiť zverejnenie všetkých výberových konaní na internetovej stránke mestskej časti Bratislava-Petržalka na dobu najmenej 10 dní
2. zabezpečiť vytvorenie na internetovej  stránke mestskej časti Bratislava-Petržalka schránku "Archív verejných súťaží a výberových konaní"
3. zabezpečiť po uplynutí 10-dňovej lehoty presunutie všetkých zverejnených výberových konaní do novovytvoreného archívu verejných súťaží a výberových konaní zriadenom na internetovej stránke mestskej časti Bratislava-Petržalka s kontrolou jedenkrát ročne 
Plnenie k 31.5.2008
1.	Prvá časť uznesenia sa plní priebežne. Na internetovej stránke mestskej časti sú pravidelne zverejňované vyhlásené výberové konania na miesta vedúcich oddelení miestneho úradu, ponukové konania na dodávateľov tovarov a služieb. Všetky výzvy od riaditeľov organizácií mestskej časti sú tiež zverejnené na tejto stránke (viď príslušný link, resp. archív verejných súťaží)
2.	Druhá časť uznesenia je splnená vytvorením príslušnej stránky (možnosť kontroly cez www.petrzalka.sk – verejné súťaže a výberové konania)
3. Tretia časť uznesenia sa priebežne plní – viď archív verejných súťaží na uvedenej stránke.	neuvedený – 1x ročne	05/2008
Nový termín kontroly: 05/2009	
163	4.3.2008	Miestne zastupiteľstvo mestskej časti Bratislava-Petržalka ukladá prednostovi miestneho úradu pripraviť koncepciu poskytovania dotácií aktívnym občanom v rámci projektu Petržalského okrášľovacieho fondu pre r. 2008 spolu s definovaním spôsobu prenájmu predzáhradok občanom mestskej časti na ich svojpomocné skrášľovanie. 
Plnenie:
Uznesenie je splnené. Materiál je predložený na zasadnutie miestneho zastupiteľstva 1.7.2008.	05/2008		
173	1.4.2008	Miestne zastupiteľstvo mestskej časti Bratislava-Petržalka na základe návrhu poslankyne A. Čapčekovej odporúča starostovi MČ Bratislava-Petržalka podať trestné oznámenie na neznámeho páchateľa z dôvodov marenia výkonu uvedeného v Rozhodnutí o zastavení stavebných prác č. ÚKSP 15786-TZ1/2008 – Pr.2 zo dňa 10.3.2008 a vyvodiť v zmysle zákonov SR sankčné opatrenia voči dodávateľovi stavby.
Plnenie k 31.5.2008:
Uznesenie nie je splnené z dôvodu rozporu s Trestným zákonom.
Trestnoprávnu zodpovednosť právnických osôb slovenský trestný poriadok nepozná. Trestný čin marenie výkonu úradného rozhodnutia je definovaný v § 348 trestného zákona a vzťahuje sa len na marenie výkonu rozhodnutia  súdu alebo iného orgánu verejnej moci. Presné skutkové podstaty trestného činu marenia výkonu úradného rozhodnutia sú uvedené v tomto paragrafe. Pretože v našom prípade ide o rozhodnutie správneho orgánu /nie súdu alebo orgánu verejnej moci/, marenie jeho rozhodnutia nie je trestným činom, ale priestupkom, ktorý  rieši stavebný zákon v správnom konaní.
Právna zástupkyňa mestskej časti Bratislava-Petržalka prerokovala s JUDr. Keleovou, prokurátorkou Okresnej prokuratúry Bratislava V možnosť podať trestné oznámenie na neznámeho páchateľa z dôvodu marenia výkonu rozhodnutia mestskej časti Bratislava-Petržalka č. UKSP 15786-TZ1/2008 –Pr.2 zo dňa 10.03.2008 o nariadení zastavenia prác na stavbe „Obchodné centrum a garáže na Betliarskej ulici“. Podľa informácie prokuratúry, neplnenie  správnych rozhodnutí nie je trestným činom, trestným činom je len marenie výkonu súdnych rozhodnutí. Z uvedeného dôvodu ani prokuratúra, ani polícia nezasiahne proti stavebníkovi, ani zhotoviteľovi stavby. Stavebný úrad môže len ukladaním pokút vynucovať plnenie svojich rozhodnutí, ktorým ukladá účastníkovi konania niečo osobne konať, alebo sa zdržať určitej činnosti.

Stavebný úrad vynucoval plnenie povinnosti nepokračovať v nepovolenej stavbe ukladaním pokút stavebníkovi a zhotoviteľovi. 
1)	rozhodnutím č. UKSP 3820/2008 zo dňa 04.04.2008 uložil stavebníkovi T.I.E.S.,s. r.o.  Technická 5, Bratislava pokutu 2.500 000,- Sk pre porušenie § 106 ods. 3 písm.b) stavebného zákona, za uskutočňovanie stavby v rozpore so stavebným povolením, rozhodnutie nadobudlo právoplatnosť, odvolanie bolo podané oneskorene,
2)	rozhodnutím č. UKSP 4810/2008 zo dňa 21.04.2008 uložil stavebníkovi T.I.E.S.,s. r.o.  Technická 5, Bratislava pokutu 400. 000 Sk pre porušenie § 106 ods.1 písm. c) stavebného zákona, zákona, za neuposlúchnutie výzvy na zastavenie stavebných prác,  proti pokute sa účastník konania odvolal dňa 30.05.2008,
3)	rozhodnutím č. UKSP 6327/2008 zo dňa 22.05.2008 uložil stavebníkovi T.I.E.S.,s. r.o.  Technická 5, pokutu 400. 000,- Sk pre porušenie § 106 ods.1 písm. c) stavebného zákona, zákona, za neuposlúchnutie výzvy na zastavenie stavebných prác a pokračovanie v stavbe, účastníkovi ešte neuplynula odvolacia lehota na podanie odvolania,
4)	rozhodnutím č. UKSP 4811/2008 zo dňa 21.04.2008 uložil  zhotoviteľovi Insta, s.r.o. Technická 5, Bratislava pokutu 2.000 000,- Sk pre porušenie § 106 ods.1 písm. c) v spojení s ods. 4) stavebného zákona, za uskutočňovanie stavby bez stavebného povolenia, zhotoviteľ sa dňa 30.05.2008 odvolal proti pokute,
5)	rozhodnutím č. UKSP 6787/2008 zo dňa 02.06.2008 uložil stavebníkovi T.I.E.S.,s. r.o. Technická 5, Bratislava pokutu 400. 000,- Sk pre porušenie § 106 ods.1 písm. c) stavebného zákona, zákona, za neuposlúchnutie výzvy na zastavenie stavebných prác a pokračovanie v stavbe, rozhodnutie ešte nebolo stavebníkovi doručené.
Stavebník postavil hrubú stavbu štyroch nadzemných podlaží a zastavil stavebné práce. 	Neuvedený